Source: https://valtozovilag.hu/cw/alkotmanybirosag.htm
Timestamp: 2019-03-23 11:21:59
Document Index: 26190621

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'de lege ferenda', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Alkotmánybíróság - Alkotmánybíráskodás Magyarországon - Írta Holló András - Változó Világ 15.
I. Az alkotmánybíráskodás elvi alapjairól, szervezeti és hatásköri megoldásairól
1. A felsőbbrendű norma
2. Az európai alkotmánybíráskodás
3. Az alkotmánybírósági modell
II. A magyar alkotmányvédelem a tudomány és a politika útvesztőiben (Az 50-es évektől a 80-as évek közepéig)
1. A hatalom ideológiája – a tudomány lojalitása
2. Látszat és valóság: kísérletek a szervezett alkotmányvédelem kiépítésére
III. Alkotmányvédelem Magyarországon: 1984-1989. (Az Alkotmányjogi Tanács gyakorlata)
1. A tanács szerepfelfogása: politikai vagy jogi testület? (Önmeghatározási kísérletek)
2. Az alkotmányjogi Tanács és a kormányzat viszonya
3. A tanács működése a döntések tükrében
4. Végjáték
IV. Az Alkotmánybíróságról szóló 1989. évi XXXII. törvény létrejötte; az önmeghatározás első évei
1. A törvény előtörténete
2. A jogállami alkotmánymódosítás
3. Az Alkotmánybíróságról szóló törvény
4. Az önmeghatározás első évei
V. Az alkalmazott alkotmány az Alkotmánybíróság gyakorlatának tükrében
1. A "láthatatlan alkotmány" metaforája, avagy: az alkotmánybírósági alkotmányértelmezés evidenciája
2. Az Alkotmánybíróság, mint a "jogállami forradalom" letéteményese; a rendszerváltozás alkotmánybírósági értelmezése
3. Az alkalmazott alkotmány az Alkotmánybíróság határozataiban
VI. Az Alkotmánybíróság és az állampolgár; az alkotmánybírósági eljárás gyakorlati nézőpontból
1. Beadvány vagy indítvány?
2. Az indítvány (beadvány) sorsa
3. Az érdemi eljárás kezdete; bírói előkészítése
4. Tárgyalás-döntés; kihirdetés-közzététel
VII. Alkotmánybíróság "de lege ferenda"
1. Egy "reformcsomag" története
2. Reformelképzelések, vitatott kérdések
3. Döntés után, döntés előtt....
Színvonalas, forrásértékű mű. Más kérdés, hogy nem tartozik a könnyed olvasmányok közé. Az Alkotmánybíróság határozatai gyakran tudományos színvonalúak, ezért megértésük még a jogászoktól is alapos elmélyülést követel.
A monográfia egyrészt az alkotmányjog elméleti kérdéseivel foglalkozók szűkebb közösségéhez is szól azzal, hogy megvonja a magyar alkotmánybíráskodás eddigi elméleti mérlegét, de másrészt sikeresen szól a nagyközönséghez is, mert bemutatja, hogy az állampolgárok "mire használhatják" az Alkotmánybíróságot, az milyen helyet foglal el az állami szervek rendszerében.
Ádám Antal és Kiss László (szerk.): Elvek és intézmények az alkotmányos jogállamban, tanulmánykötet, Lukács György Alapítvány, Bp., 1991.
Holló András: Alkotmánybíráskodás Magyarországon, Magyar Közigazgatás 1991. évi 1. szám
Kilényi Géza (szerk.): Alkotmánybíráskodás, tanulmánykötet, Unió Kiadó, Bp., 1993.
Kilényi Géza: Az Alkotmánybíróság és a közigazgatási bíráskodás
Sajó András: A "láthatatlan alkotmány" apró betűi: A magyar Alkotmánybíróság első 1200 napja, Állam- és Jogtudomány, 1993/1-2.
Takács Albert: Az Alkotmánybíróság Magyarországon -- tegnap és holnap között
Takács Imre: A magyar alkotmánybíráskodás időszerű problémái és továbbfejlesztési lehetőségei
Mindkét tanulmány az Alkotmányfejlődés és jogállami gyakorlat c. tanulmánykötetben Hans Seidel Alapítvány, Bp., 1994., szerk.: Ádám Antal
Paczolay Péter (szerk.): Alkotmánybíráskodás-alkotmányértelmezés c. tanulmánykötet, Bp., 1995.
Roman Herzog: Az Alkotmánybíróság szerepe a parlamentáris demokráciában, Jogtudományi Közlöny, 1992. évi 6. szám
Dr. Holló András (1943) Jogi tanulmányait az ELTE Állam- és Jogtudományi Karán kezdte, ill. fejezte be 1966-ban. 1966-tól 1979-ig ügyészként dolgozott; 1971-től a Legfőbb Ügyészség munkatársaként. 1971-1981 között Alkotmányjogi Szemináriumot vezetett az ELTE Állam- és Jogtudományi Karán. Emellett különböző – az állampolgári jogokkal kapcsolatos – kutatási programokban vett részt. 1981-től alapító tanárként (1984 óta docens minőségben) a Miskolci Jogi Kar Államtudományi Intézet Alkotmányjogi Tanszékének, amelynek 1993-ig tanszékvezetője volt. 1984-ben megvédett kanditátusi disszertációjának témája: a közigazgatás ügyészi felügyeletének közjogi alapkérdései voltak, elméleti érdeklődése, szakmai irodalmi munkássága törvényesség- alkotmányosság (alkotmányvédelem) elvi kérdéseire, az állampolgári jogok problematikájára irányul. 1979–1989 között az Államigazgatási Szervezési Intézet (jelenleg Magyar Közigazgatási Intézet) tudományos főmunkatársa, kutatásvezetője. 1989–1990 között az Igazságügyi Minisztérium Alkotmányelőkészítő Kodifikációs titkárságának munkatársaként részt vett az új Alkotmány előkészületeinek munkálataiban. 1990-től 1996. november 12-éig, alkotmánybíróvá történő megválasztásáig, az Alkotmánybíróság főtitkára.
CHANGING WORLD Multilingual Collection, Hungarian series 15.
By András Holló
ISBN 963 9001 19 8